钦定古今图书集成/明伦汇编/氏族典/第103卷 > 《廖用贤尚友录》 > 奚箪
## 钦定古今图书集成/明伦汇编/氏族典/第103卷 > 《廖用贤尚友录》 > 奚箪

按《魏书奚斤传》：“斤父箪有宠于昭成皇帝。时国有良
马曰䯄骝，一夜忽失。后知刘库仁所盗，箪闻而往取。
库仁以国甥恃宠，逆击箪箪，捽其发落，伤其一乳。及
苻坚使库仁与卫辰分领国部，箪惧，将家窜于民间，
库仁求之急，箪遂西奔卫辰。及太祖灭卫辰，箪晚乃
得归，故名位后于旧臣。太宗即位，赠长宁子。”